Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Kaksi israelilaista kuoli ja kymmeniä muita loukkaantui -
väkivaltaisuuksien jatkuessa.
Pohjois-Israelissa räjähti Syyriasta ammuttuja kranaatteja.
Israel vastasi iskulla Syyrian armeijan tukikohtiin.
Iranin parlamentti hyväksyi lakialoitteen, joka tukee sitä, -
että ydinohjelmasopimus pannaan täytäntöön.
Väkivaltaiset iskut israelilaisia vastaan jatkuivat.
Aamulla tapahtui puukotusiskuja -
kaupungeissa Ra'anana, Holon ja Netanja. Lisäksi Jerusalemissa -
oli useita iskuja. Yhdessä ajettiin autolla päin jalankulkijoita.
Jerusalemin iskuista kahdessa on tietojen mukaan kuollut kaksi ihmistä.
Maassa on pelkoa ja kunniattomuutta.
He tulivat juutalaisen alueen sydämeen.
Pääministeri Netanjahu sanoi knessetin täysistunnossa, -
että motiivi terrori-iskuihin kumpuaa haaveesta tuhota juutalaisvaltio -
eikä turhautumisesta siihen, ettei rauhanprosessi etene.
On kerta kaikkiaan ymmärrettävä, ettei terrorismi kumpua -
turhautumisesta siihen, ettei diplomaattinen prosessi etene.
Se kumpuaa haaveesta tuhota meidät.
Se on ollut terrorin motiivi sionismin alusta -
nykypäivään asti.
Turvallisuusviranomaiset sanoivat, että palestiinalaisjohto -
on nyt kieltäytynyt yhteistyöstä tilanteen rauhoittamiseksi.
Palestiinalaisia yritetään saada mukaan yhteiseen pyrkimykseen -
palauttaa rauha, mutta nämä eivät tahdo liittyä hankkeeseen.
Kansallisten ja islamilaisten ryhmien edustajat -
julistivat presidentti Abbasin Fatah-puolueen kanssa -
raivon päivän Länsirannalle.
Mielenosoituksia on pidetty useissa palestiinalaiskaupungeissa.
Lisäksi palestiinalaiset ja Israelin turvajoukot -
ottivat yhteen monin paikoin.
Israelin arabisektori julisti tänään yleislakon -
protestina "al-Aksan vaaroille", kuten he sitä kutsuivat, -
ja tukena palestiinalaisten pyrkimykselle.
Lakko kattoi kaikki kaupanalat sekä arabien koulujärjestelmän.
Myös palestiinalaiset julistivat yleislakon Länsirannalle ja Gazaan.
Kolme kranaattia räjähti Golanilla Israelin puolella turva-aitaa.
Raketit räjähtivät avomailla, eikä vammoja tai vahinkoja tullut tietoon.
Israelin armeija vastasi tykistötulella -
kahteen Syyrian armeijan tukikohtaan.
Armeijan tiedotusyksikkö kertoi TV7:lle pitävänsä Syyrian armeijaa -
yksin vastuussa kaikista Syyriasta lähtevistä iskuista.
Israel ei suvaitse yrityksiä loukata Israelin suvereniteettia -
tai kansalaisten turvallisuutta.
Venäjän armeija on yhä enemmän osallisena Syyrian sisällissodassa.
EU kutsui Venäjän pommituskampanjaa vaaralliseksi.
EU:n ulkoministerien kokouksen jälkeen -
EU:n ulkoasiain päällikkö Mogherini syytti Venäjän tukevan ilmaiskuilla -
Assadin hallintoa kapinallisia vastaan sen sijaan, että tähtäisi ISISiin.
Mogherinin mukaan toiminta voi syventää 4,5-vuotista sisällissotaa, -
jossa YK:n mukaan on kuollut yli 250 000 ihmistä.
Se tietysti huolettaa, -
että sotatoimet eivät välttämättä kohdistu ISISiin -
tai muihin YK:n nimeämiin terroristijärjestöihin.
Myös se huolettaa, että iskuja ei koordinoida -
alueen muiden sotilaallisten toimi- joiden kanssa, mikä on vaarallista.
Mogherini totesi kuitenkin, että Venäjällä on merkittävä osa -
Assadin hallinnon painostamisessa poliittisesti mahdolliseen ratkaisuun.
Venäjällä voi olla merkittäväkin osa.
Se voi painostaa Syyrian hallintoa osallistumaan poliittiseen prosessiin.
Se Venäjän osa on oleva hyvin merkittävä ja tärkeä.
Tilanne on edelleen se, että Assad istuu Damaskoksessa -
ja terroristijärjestöt, etenkin ISIS, valtaavat alaa Syyriassa ja Irakissa.
Jos tämä tilanne jatkuu, -
se ei johda poliittisen prosessin alkuun ja siirtymävaiheeseen.
Tarvitaan toisenlainen lähestymistapa.
Syyrian hallinnon edustajat pitää saada mukaan -
YK:n johtamiin neuvotteluihin.
Syyrian presidentti Assadille uskollinen Syyrian armeija -
on hiljattain saanut voittoja sisällis- sodassa Venäjän ilmaiskujen tuella.
Latakian pohjoisissa lähiöissä joukkomme saivat haltuunsa -
Jub al-Ahmarin ja Kafar Delbehin kylät, Jourat al-Battikhin laakson -
sekä Rwayset Khandak Jamon kylän. Joukot jatkavat etenemistä -
ja ovat saamassa haltuunsa Salman kylän kaakkoisrajan.
Venäjä aloitti ilmasotakampanjansa 30.9.
Se huolestutti USA:n johtaman liittouman, -
joka tekee ilmaiskuja ISISiä vastaan Syyriassa ja Irakissa.
Venäjän mukaan sen kohteena ovat -
vain Syyrian laittomat terroristiryhmät, pääasiassa ISIS.
Raporteissaan Venäjä on kuvaillut kaikkien kohteiden kuuluneen ISISille.
Useimmat iskut on tosin tehty alueilla, joita muut oppositioryhmät hallitsevat.
Monet niistä saavat tukea arabivaltioilta, Turkilta ja länneltä.
Sota on saanut lahkolaisia ulottuvuuksia, -
sillä šiialainen Iran ja sunnalainen Saudi-Arabia ovat huonoissa väleissä.
Iranin parlamentti hyväksyi aamulla lakialoitteen, joka tukee sitä, -
että hallitus panee täytäntöön Iranin ja suurvaltojen ydinohjelmasopimuksen.
Se oli voitto presidentti Ruhanin hallitukselle -
sopimuksen konservatiivisia vastustajia vastaan.
Jotkut Iranin lainsäätäjät vastustivat toimintasuunnitelmaa, -
jonka kansainvälinen yhteisö saavutti 14. heinäkuuta.
Tämän aamun päätös poisti suuren esteen sopimuksen täytäntöönpanolta.
Ehdotus ja sen prioriteetit -
ovat kahden ryhmäkunnan sopimuksen tulos.
Suurin osa edustajista tukee ehdotusta -
eikä vastusta sitä, kansaa eikä hallitusta.
Aloitteessa vaaditaan tosin, että sopimuksen nojalla tehtävät -
sotilaskohteiden kansainväliset tarkastukset -
pitää hyväksyttää Iranin turvallisuuselimellä.
Erimielisyyksiä voi siis ilmetä.
Sopimus jätetään nyt virkamies- elimelle lopullisesti hyväksyttäväksi.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Maija Tuukkanen